Որպես գիտաժողովի կազմկոմիտեի անդամ և համակազմակերպիչ մարմնի ղեկավար` ՀՀ ԿԳՆ գիտության պետական կոմիտեի նախագահ Հարությունյանը հանդես է եկել բացման խոսքով, մասնակցել նիստերին և քննարկումներին: Պարոն Հարությունյանը նաև մի շարք առանձնազրույցներ է ունեցել գիտաժողովի շրջանակներից դուրս` ՀՀ ԿԳՆ գիտության պետական կոմիտեի և Հայ Առաքելական Ուղղափառ Սուրբ Եկեղեցու Ռուսաստանի և Նոր Նախիջևանի Հայոց Թեմի միջև 2016 թ. հունվարի 19-ին ք. Մոսկվայում կնքված Հայագիտական հետազոտությունների ոլորտում համագործակցության մասին մտադրությունների հուշագրի շրջանակներում իրականացվող համագործակցության ընթացիկ ձեռքբերումները քննարկելու, ինչպես նաև համագործակցության նոր եզրեր գտնելու նպատակով: